唐墓橋露德聖母堂

浦东唐墓桥露德圣母堂是吳越上海市浦东新区规模頂頂大个天主教堂，也是天主教上海教区个一個著名圣母朝圣地。天主教在浦东地区个传播历史已经有得400多年歷史，基础深厚，即使在清朝中叶个禁教时期处於地下状态辰光咾仍交關兴旺。19世纪个辰光附近已经有得幾千天主教徒。1868年前後法国神父鄂劳在川沙厅唐墓桥（今唐镇）个教会孤女院造仔一個小教堂。鄂劳安息主懷後，佢个娘捐资建造一座可以容纳上千人个大教堂。1894年4月20号奠基，1898年1月2号开放。教堂钟楼高30多米。教堂建成以後，成为浦东总铎区个中心教堂，管辖仔浦东地区个幾万天主教徒。每年五月，儕有得交交關關信徒前来朝圣。1958年该教堂畀农机厂占用脫，部分畀人毁脫。1992年10月11号重新开放。

Category:天主教上海教区堂区
Category:上海天主教堂